**LĪDZDARBĪBAS LĪGUMS**

**“**[**ELEKTRISKO UN ELEKTRONISKO PREČU IZNĪCINĀŠANAS NODROŠINĀŠANA**](https://dvs.vid.gov.lv/Portal/Documents/Tasks/10035616)**”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, nodokļu maksātāja reģistrācijas numurs 90000069281, tās ģenerāldirektores Baibas Šmites – Roķes personā, kura rīkojas saskaņā likumu “Par Valsts ieņēmumu dienestu”, turpmāk – Iestāde, no vienas puses, un

# SIA “T-Metāls”, reģistrācijas Nr.40003690533, tās valdes locekļa Laimoņa Leflera personā, kurš rīkojas saskaņā ar statūtiem, turpmāk – Izpildītājs, no otras puses, abi kopā saukti arī kā Puses, bet atsevišķi kā Puse, saskaņā ar:

- Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 2.punktu;

- Ministru kabineta 2013.gada 26.novembra noteikumi Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 37.punktu, noslēdza šādu līgumu, turpmāk tekstā – Līgums:

1. **LĪGUMA PRIEKŠMETS**
	1. Izpildītājs un Iestāde noslēdz bezatlīdzības līdzdarbības līgumu par elektrisko un elektronisko preču (turpmāk-Manta) transportēšanu un iznīcināšanu vai utilizāciju (turpmāk – Pakalpojums) saskaņā ar šī Līguma noteikumiem.
	2. Šī Līguma izpratnē:
		1. Mantas iznīcināšana – Mantas iznīcināšana, lai to nebūtu iespējams atkārtoti izmantot.
		2. Mantas utilizācija – Mantas vai tās daļas/-u lietderīga izmantošana attiecīgi apstrādājot vai pārstrādājot, tajā skaitā atjaunošana un izmantošana otrreizējai apritei tirgū.
2. **PAKALPOJUMA SNIEGŠANAS KĀRTĪBA UN NOSACĪJUMI**
	1. Izpildītājs apliecina, ka veiks no Iestādes saņemtās Mantas transportēšanu un iznīcināšanu vai utilizāciju ievērojot attiecīgās jomas Latvijas Republikas normatīvajos aktos noteiktās prasības.
	2. Iestādes pilnvarotā persona, kas norādīta Līguma 7.9.1.apakšpunktā, nosūta elektronisku pieteikumu par Pakalpojuma nepieciešamību Izpildītāja pilnvarotajai personai, kas norādīta Līguma 7.9.2. apakšpunktā. Pieteikumā tiek norādīts: kontaktpersonas kontakti, adrese no kuras jāizved Manta, Mantas aptuveno apjomu, stāvu no kura Manta ir jānones, Mantas aptuvenos izmērus un/vai svaru, informāciju par to vai Manta ir jāiznīcina, vai tā tiek nodota utilizācijai.
	3. Izpildītājs ne vēlāk kā 10 (desmit) darba dienu laikā no Iestādes pilnvarotās personas pieprasījuma nosūtīšanas brīža nodrošina Mantas iekraušanu, transportēšanu no Iestādes pilnvarotās personas norādītās adreses un tālāko Mantas iznīcināšanu vai utilizāciju.
	4. Izpildītājs nodrošina Pakalpojuma sniegšanu visā Latvijas Republikas teritorijā. Informatīvs adrešu saraksts ir norādīts 1.pielikumā “Pakalpojuma sniegšanas vietas”. Pilnvarotā persona, kas noteikta līguma 7.9.1. apakšpunktā piesakot Pakalpojumu pieteikumā var norādīt citu adresi Latvijas Republikas teritorijā.
	5. Izpildītājs sniedz Pakalpojumu Iestādes darba laikā no pirmdienas līdz ceturtdienai no plkst. 9.00 līdz 16.00 un piektdienās no plkst.9.00 līdz 15.00, laiku saskaņojot atsevišķi ar Pieteikumā norādīto kontaktpersonu.
	6. Par Mantas pieņemšanu utilizācijai un/vai pieņemšanu iznīcināšanai Pušu pilnvarotas personas paraksta attiecīgo pieņemšanas-nodošanas aktu, kurā tiek norādīta informācija par to, kura Manta ir paredzēta iznīcināšanai un kura utilizācijai.

**3. PUŠU TIESĪBAS UN PIENĀKUMI**

3.1. Iestāde:

3.1.1. nepieciešamības gadījumā kontrolē Līgumā paredzēto Izpildītāja saistību izpildi;

3.1.2. iepriekš pieteiktajā un saskaņotajā laikā un vietā nodrošina Mantas pieejamību transportēšanas nodrošināšanai;

3.2. Izpildītājs:

3.2.1. sniedz Pakalpojumu ar apmācītu personālu un atbilstošu tehnisko aprīkojumu;

3.2.2. apliecina, ka tam visu Līguma darbības laiku būs spēkā esoša Valsts vides dienesta “A” vai “B” kategorijas piesārņojošas darbības atļauja ar iekļautiem nosacījumiem atkritumu savākšanai, pārkraušanai, šķirošanai vai uzglabāšanai saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”;

3.2.3. apņemas patstāvīgi uz sava rēķina pilnā apmērā segt izdevumus, ja tādi radīsies, kas saistīti ar Līguma saistību izpildi;

3.2.4. apliecina, ka nodrošinās Mantas iekraušanu/izkraušanu, kā arī nonešanu no Līguma 7.9.1.apakšpunktā norādītās Iestādes pilnvarotās personas pieteikumā norādītās ēkas attiecīgā stāva līdz transportlīdzeklim;

* + 1. nodrošina Mantas transportēšanu, iznīcināšanu vai utilizāciju atbilstoši visu to Latvijas Republikas spēkā esošo normatīvo aktu prasībām, kas attiecas uz to jomu, tai skaitā darba drošības, ugunsdrošības, vides aizsardzības prasībām, u.c., kā arī uzņemas atbildību par jebkādiem minēto noteikumu pārkāpumiem un to izraisītajām sekām;
		2. apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
1. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir noslēgts uz 1 (vienu) gadu.
	2. Pusēm ir tiesības izbeigt Līguma darbību vismaz 30 (trīsdesmit) dienas iepriekš rakstiski paziņojot par to otrai Pusei.
	3. Līguma darbība var tikt izbeigta pirms termiņa, Pusēm par to savstarpēji rakstiski vienojoties.
	4. Izpildītājs 2 (divu) darba dienu laikā rakstveidā informē Iestādi:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Izpildītāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
		2. ja mainās Izpildītājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām (tajā skaitā Izpildītāja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	5. Iestādei ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
		1. ja atbilstoši Starptautisko un Latvijas Republikas nacionālo sankciju likumam Līguma 4.4 apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā, proti Izpildītājs (tai skaitā Izpildītāja apakšuzņēmējs/-i) ir:
			1. Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;
			2. juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder 4.5.2.1. apakšpunktā minētajai vienībai vai
			3. fiziska vai juridiska persona, vienība vai struktūra, kas darbojas 4.5.2.1. vai 4.5.2.2. apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

**5. INFORMĀCIJAS NEIZPAUŽAMĪBA**

* 1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Iestādi. Visa informācija, ko Iestāde sniedz Izpildītājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Iestādes rakstiskas piekrišanas.
	2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**6. NEPĀRVARAMA VARA**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

6.2. Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

* 1. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	2. Puses tiek atbrīvotas no atbildības saskaņā ar Līguma 6.1.punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.punktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	3. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**7. CITI NOTEIKUMI**

* 1. Līgums atspoguļo Pušu vienošanos attiecībā uz Līguma priekšmetu.
	2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	3. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti, tālruņa numuri, e-pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Iestādes pilnvaroto personu vai to rekvizītu maiņu paraksta attiecīgas pārvaldes direktors vai persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Iestādi par šādu apstākļu iestāšanos 10 (desmit) dienas iepriekš.
	5. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
	6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	7. Par Līguma grozījumiem un papildinājumiem Puses vienojas rakstiski, izņemot Līguma 7.3.apakšpunktā minēto gadījumu.
	8. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajam personām bez otras Puses rakstiskas piekrišanas.
	9. Puses vienojas, ka ar Līguma izpildi saistītos jautājumus (tajā skaitā Pieteikumu sūtīšana) risinās šādas Pušu pilnvarotās personas -
		1. no Iestādes puses pieteikt Pakalpojumus, parakstīt aktus par Mantas nodošanu utilizācijai un/vai iznīcināšanai: Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Dina Alberte (tālrunis: 67120202, e-pasts: Dina.Alberte@vid.gov.lv) vai Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Inese Uzkliņģe (tālrunis: 67120203, e-pasts: Inese.Uzklinge@vid.gov.lv), vai Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākais speciālists valstij piekritīgo mantu darbības jomā Ilmars Kukurs (tālrunis: 67120237, e-pasts: Ilmars.Kukurs@vid.gov.lv), vai VID Informātikas pārvaldes Rīgas tehniskā atbalsta daļas Datortehnikas uzturēšanas nodaļas un Informātikas pārvaldes Reģionālā tehniskā atbalsta daļas darbinieki;

7.9.2. no Izpildītāja puses: Iveta Mediņa (tel. 27255555; e-pasts info@elektropunkts.lv).

7.10. Pušu pilnvarotās personas savstarpējā sarakstē (arī pieteikumu nosūtīšanā), kas saistīta ar Līguma izpildi, izmanto elektronisko pastu. Vēstules nosūtīšanas laiks tiek fiksēts uz Iestādes elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā).

7.11. Līguma 7.9.1.apakšpunktā norādītās Iestādes pilnvarotās personas nav pilnvarotas izdarīt labojumus vai grozījumus Līgumā.

7.12. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

7.13. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.

1. **PUŠU REKVIZĪTI UN PARAKSTI**

|  |  |
| --- | --- |
| Iestāde:Valsts ieņēmumu dienestsTalejas iela 1, Rīga, LV-1978Vienotais reģ. Nr. 90000069281PVN maksātāja Nr. LV90000069281Tālr.: 67122689E-pasts: vid@vid.gov.lv E-Adrese: \_DEFAULT@90000069281 | Izpildītājs:SIA “T-Metāls”Ilzenes ielas 18, Rīga, LV-1005Vienotais reģ. Nr. 40003690533PVN maksātāja Nr. LV40003690533Tālr.: 27255555E-pasts: info@elektropunkts.lv E-Adrese:  |
| Ģenerāldirektore Baiba Šmite – Roķe (\*paraksts) | Valdes loceklis Laimonis Leflers(\*paraksts) |
|  |  |

Līdzdarbības Līguma

“[Elektrisko un elektronisko preču iznīcināšanas nodrošināšana](https://dvs.vid.gov.lv/Portal/Documents/Tasks/10035616)”

pielikums

**Pakalpojuma sniegšanas vietas**

|  |  |
| --- | --- |
| **Nr.p.k.**  | **Adrese** |
|  | Talejas iela 1, Rīga |
|  | Skandu iela 14, Rīga |
|  | Uriekstes iela 16, Rīga |
|  | Birztalu iela 15, Rīga |
|  | Krustpils iela 38b, Rīga |
|  | Buļļu iela 74, Rīga |
|  | Ziemeļu iela 16, Lidosta "Rīga", Mārupes pagasts, Mārupes novads |
|  | Ziemeļu iela 10, Lidosta "Rīga", Mārupes pagasts, Mārupes novads |
|  | Starptautiskā lidosta “Rīga”, Mārupes novads |
|  | Atmodas iela 19, Jelgava |
|  | Lāčplēša iela 1a, Aizkraukle |
|  | Draudzības aleja 2, Jēkabpils |
|  | Pasta iela 11, Bauska |
|  | Brīvības iela 10b, Dobele |
|  | O. Kalpaka iela 111, Liepāja |
|  | Jūras iela 25/29, Liepāja |
|  | Cukura iela 8/16, Liepāja |
|  | Brīvostas 14a, Liepāja |
|  | Lidostas 8, Grobiņa, Liepājas novads |
|  | Dzintaru iela 22/9, Ventspils |
|  | Sarkanmuižas dambis 25a, Ventspils |
|  | Dzintaru iela 18, Ventspils |
|  | Striķu iela 6, Saldus |
|  | Liepājas iela 48, Kuldīga |
|  | Beātes iela 49, Valmiera |
|  | Mūrmuižas iela 5, Valmiera |
|  | Kr. Valdemāra iela 2, Cēsis |
|  | Raiņa iela 3, Madona |
|  | Rīgas iela 4/6, Daugavpils |
|  | Klusā iela 4a, Daugavpils |
|  | Piekrastes iela 22, Daugavpils |
|  | Silene, Skrudalienes pag., Augšdaugavas novads |
|  | c.Bozova, Malnavas pag., Kārsavas novads |
|  | p/n Daugavieši, Piedrujas pag., Krāslavas novads |
|  | Blaževica 2B, Indras pag., Krāslavas novads |
|  | c. Grebņeva, Malnavas pag., Ludzas novads |
|  | Atbrīvošanas aleja 160c, Rēzekne |
|  | Maskavas iela 30, Rēzekne |
|  | 18.novembra iela 16, Rēzekne |
|  | c. Terehova, Zaļesjes pag., Ludzas novads |
|  | Stacijas iela 2, Zilupe, Ludzas novads |
|  | Vientuļi, Vecumu pag., Balvu novads |
|  | Brīvības iela 81, Balvi |
|  | Raiņa bulvāris 22, Preiļi |
|  | Rīga, Rēzeknes iela 3 |
|  | Rīga, Rājumsila iela 3 |
|  | Rīga, Piedrujas iela 20 |
|  | Ludza, Liepājas ielā 2b |

**PUŠU PARAKSTI:**

|  |  |
| --- | --- |
| **Iestāde:** Valsts ieņēmumu dienests  | **Izpildītājs:** SIA “T-Metāls” |
| Ģenerāldirektore Baiba Šmite – Roķe (\*paraksts) | Valdes loceklis Laimonis Leflers(\*paraksts) |